Τσεχικό Πειρατικό Κόμμα

Το Τσεχικό Πειρατικό Κόμμα (τσέχικα: Strana Česká pirátská) είναι πειρατικό πολιτικό κόμμα στην Τσεχία, που υποστηρίζει την άμεση δημοκρατία και την διαφάνεια. Ιδρύθηκε το 2009 και σημερινός επικεφαλής του κόμματος είναι ο Ζντένιεκ Χριμπ.https://www.pirati.cz/kontakthttp://blisty.cz/art/47090.html Στο κοινοβούλιο της χώρας διαθέτει 18/200 έδρες και είναι μέρος τη αντιπολίτευσης. Αποτελεί μέλος του Ευρωπαϊκού Πειρατικού Κόμματος. http://www.hssaatio.fi/wp-content/uploads/2015/10/European_Pirate_Parties_and_the_Politics_of_Communication.pdf

Η κύρια θεματολογία του σχετίζεται με τις πληροφορίες και η θεμελιώδης έννοιά τους στη σύγχρονη κοινωνία. Επικεντρώνεται κυρίως στις πολιτικές ελευθερίες, τη διανομή των πληροφοριών, την αποτελεσματική χρήση των τεχνολογιών και την προστασία της ιδιωτικής ζωής. Αναπόσπαστα τμήματα του προγράμματός του είναι ακόμη η διαφάνεια, η ηλεκτρονική διακυβέρνηση, η άμεση δημοκρατία, η αποποινικοποίηση και η λογική προσέγγιση στο θέμα των ναρκωτικών, η αποτελεσματικότερη παιδεία και υγειονομική περίθαλψη, καθώς και αντίθεση στον συντηρητισμό.

Το κόμμα είναι μέλος της οργάνωσης Διεθνή Πειρατικά Κόμματα, στην οποία ένας μέλος του τσεχικού πειρατικού κόμματος, ο Βόιτεκ Πίκαλ, κατέχει τη θέση του αντιπροέδρου.

 Ιδεολογία και θέσεις 
Θεωρείται κεντρώο προς κεντροαριστερό, ενώ πολλές φορές αποκαλείται προοδευτικό ή φιλελεύθερο, υπό την έννοια ότι εναντιώνεται τον συντηρητισμόPirates Seek to Plant a Flag in Prague. U.S. News & World Report. Philip Heijmans. 24. September 2018.. Το κόμμα θεωρεί παρωχημένη την διάκριση αριστερά-δεξιά και το πολιτικό φάσμα.Koncept levice a pravice je podle mě už přežitý, říká předseda Pirátů (in Czech). Mladá fronta DNES 30 November 2018. Το ίδιο αυτο-χαρακτηρίζεται οικονομικά κεντρώο και κοινωνικά φιλελεύθερο, εντός των πλαισίων της τσέχικης πολιτικής.Piráti chtějí vést liberální politický střed a v květnu získat 20 procent, zaznělo na fóru v Táboře (in Czech). ČT24. 19 January 2019.

Οι δηλωμένοι επίσημα πολιτικοί στόχοι του κόμματος είναι η ισχυροποίηση του σεβασμού στο στοιχειώδες ανθρώπινο δικαίωμα της ελεύθερης πληροφορίας και η αυστηρή προστασία της ιδιωτικότητας των πολιτών, λόγω της σημερινής πραγματικότητας της κοινωνίας των πληροφοριών. Το 2011 οι Τσέχοι πειρατές άρχισαν να δημιουργούν το κύριο πολιτικό τους πρόγραμμα. Σε αυτό περιλαμβάνουν πολλές από τις θέσεις τους, όπως ο χωρισμός των εξουσιών, η άμεση δημοκρατία, το διαφανές κράτος, η ηλεκτρονική διακυβέρνηση, η αφαίρεση των μονοπωλίων στην πληροφορία, η νομιμοποίηση των ναρκωτικών και η υποστήριξη της καλλιτεχνικής ελευθερίας. Το πρόγραμμα του κόμματος επίσης, επικεντρώνεται στην προστασία των πολιτικών ελευθεριών από την κρατική ή εταιρική εξουσία μέσω μέτρων λογοδοσίας και καταπολέμησης της διαφθοράς, εισάγοντας στοιχεία συμμετοχικής δημοκρατίας επιτρέποντας την υποβολή νομοθετικών προτάσεων από το κοινό μέσω αναφορών και απλοποιώντας την κρατική γραφειοκρατία μέσω της ηλεκτρονικής διακυβέρνησης.Piráti představili program. Do voleb jdou se sloganem ‚Všichni nekradou‘. Lidové noviny. Published on September 7, 2017.

Το κόμμα προτείνει ένα μητρώο για λόμπι και γενικά την μεταρρύθμιση του νόμου περί λόμπι,Karolína Sadílková. Piráti: Zákon o lobbingu a registr lobbistů zpřehlední legislativní proces a zabrání plýtvání (Czech). 20.02.2018. μέτρα για την αντιμετώπιση της φοροαποφυγής των πολυεθνικών εταιρειών και τον περιορισμό της εκροής κεφαλαίων, φόρο επί των τραπεζών, ενίσχυση της εξουσίας της Τσεχικής Εθνικής Τράπεζας, πρόληψη της χρηματοοικονομικής κερδοσκοπίας που οδηγεί σε χρηματοπιστωτικές κρίσεις και οικονομικό έγκλημα· και είναι κατά οποιωνδήποτε διασώσεων δημόσιων τραπεζών.Banky, které se postarají samy o sebe . pirati.cz.

Το κόμμα έχει μια πλατφόρμα περιβαλλοντικής πολιτικής με τίτλο «οικολογία χωρίς ιδεολογία».Jan Trnka. Ekologie a ideologie Jedno z předvolebních hesel České pirátské strany zní „Ekologie bez ideologie“. Co se tím strana snaží říct? (in Czech). a2larm.cz. 02.10.17. η οποία επικεντρώνεται στην κατάργηση των επιδοτήσεων για τα ορυκτά καύσιμα, στην επιστημονική έρευνα και υποστήριξη για εναλλακτικές πηγές ενέργειας (δηλαδή ανανεώσιμες πηγές ενέργειας και πυρηνική ενέργεια), στη βιώσιμη διαχείριση υλικών από τον σχεδιασμό προϊόντων έως τη διαχείριση αποβλήτων, στις βιώσιμες μεταφορές με προτίμηση στις δημόσιες συγκοινωνίες και στον βιώσιμο πολεοδομικό σχεδιασμό και αστική ανάπτυξη.Životní prostředí  (in Czech). piráti.cz.

Η γεωργική πολιτική του κόμματος προτείνει την υποστήριξη των μικροκαλλιεργητών και των κοινοτικών αγροκτημάτων αντί της επιδότησης της εντατικής γεωργίας και των μεγάλων αγροτοβιομηχανιών. Το πρόγραμμα προωθεί τη βιοποικιλότητα των καλλιεργειών, καθώς και τη διαχείριση των δασών και της γης που αντιμετωπίζουν τις περιβαλλοντικές επιπτώσεις της γεωργίας αντί της επιδότησης των μονοκαλλιεργειών που προκαλούν υποβάθμιση της γης και έχουν μια ποικιλία μη βιώσιμων περιβαλλοντικών επιπτώσεων. Οι Πειρατές προτείνουν επίσης την απλοποίηση της αλυσίδας παραγωγού-καταναλωτή υποστηρίζοντας υποδομές για την πώληση τοπικών και εποχιακών προϊόντων.Piráti k tématu Zemědělství a životní prostředí (in Czech). Česká televize. 14. 9. 2017.

Το κόμμα υποστηρίζει την ΛΟΑΤΚΙ+ πολιτική, στην Τσεχική Δημοκρατία.Petra Dvořáková. Piráti milují. Pirátské vlajky tradičně na Prague Pride . piratskelisty.cz. Published on 17 August 2016.

Τον Ιανουάριο του 2019 αναφέρθηκε ότι το κόμμα πρότεινε την ενδεχόμενη εισαγωγή ενός καθολικού βασικού εισοδήματος.

Το Τσεχικό Πειρατικό Κόμμα είναι γενικά φιλοευρωπαϊκό και υπέρ της ευρωζώνης, ενώ υποστηρίζει σημαντικές μεταρρυθμίσεις και στους δύο θεσμούς για την αντιμετώπιση του αντιληπτού δημοκρατικού ελλείμματος στην Ευρωπαϊκή Ένωση. Οι Πειρατές προτείνουν η Τσεχία να συμμετάσχει στο κυρίαρχο ρεύμα της ευρωπαϊκής ολοκλήρωσης και στη λήψη αποφάσεων της ΕΕ, αλλά να υιοθετήσει το ευρώ μόνο εάν πληρούνται συγκεκριμένες προϋποθέσεις. Το κόμμα υποστηρίζει επίσης την ένταξη της Τσεχίας στο ΝΑΤΟ, αλλά επικρίνει την επιθετικότητα των μελών του ΝΑΤΟ και υποστηρίζει ότι οποιαδήποτε εμπλοκή των δυνάμεων του ΝΑΤΟ εκτός των εδαφών των κρατών μελών του θα πρέπει να λαμβάνει χώρα μόνο εάν υποστηρίζεται από ψήφισμα των Ηνωμένων Εθνών.Stanovisko Pirátů ke kolektivní obraně v rámci EU a NATO (Czech). Η ηγεσία του κόμματος έχει επικρίνει τις στρατιωτικές εισβολές του ΝΑΤΟ και έχει αμφισβητήσει τη νομιμότητα των πολέμων που ξεκίνησαν από τις Ηνωμένες Πολιτείες στο Αφγανιστάν και στο Ιράκ, καθώς και τη στρατιωτική επέμβαση των δυνάμεων του ΝΑΤΟ στη Λιβύη το 2011.Piráti, jak je nejspíš neznáte. Strana, v níž mají problémy s NATO. 30.03.2017. Mladá fronta DNES.

Παραπομπές

Κατηγορία:Κόμματα πειρατών
Κατηγορία:Τσέχικα πολιτικά κόμματα